Die 9-jarige Zinan Maimane (TuksGholf) is nie altyd gelukkig wanneer sy ma vir hom sê om die televisie af te sit of sy videospeletjies weg te pak nie, maar wanneer hy eers ’n gholfstok in die hand het, moet sy hom soebat om huis toe te kom.
Zinan laat homself nie net in plaaslike toernooie geld nie. Hy het in ’n junior toernooi in Skotland vierde geëindig nadat hy oor die eerste twee rondes die voorloper was. As agtjarige was hy in ’n internasionale toernooi in die VSA 41ste uit 118 spelers. Dit was die eerste keer dat hy internasionaal deelgeneem het.
“Ons ouer seun was op daardie stadium ’n ywerige gholfspeler, so ons het hom ondersteun. Sy passie vir gholf het intussen getaan terwyl Zinan al hoe meer toegewyd begin raak het.
Om Zinan sover te kry om oor sy liefde vir gholf te praat, is moeilik. Sy antwoord op die eerste vraag is net ’n diep sug. Die boodskap is duidelik dat hy nie daarvan hou om gepla te word wanneer hy oefen nie.
Nienaber sê die grootste uitdaging wanneer hy Zinan en ander jong spelers afrig, is om seker te maak hulle geniet dit wat hulle doen. Dit is ’n geval van leer terwyl jy speel.